
	ACTA (EXTRACTE) 


	Expedient núm.: 
	Òrgan col·legiat: 

	JGL/2019/39 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	18 de novembre de 2019 

	Durada 
	des de les 19.25 fins a les 21.30 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretària actal.
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Rosó Barrera i Call
	1r tinenta d’alcaldia
	Sí

	Ramon Montaner i Viladrich
	2n tinent d’alcaldia
	Sí

	Judit Gisbert i Ester
	3a tinenta d’alcaldia
	Sí

	Ramon Xandri i Solé
	4a tinent d’alcaldia
	Sí


Una vegada verificada per la secretària actal. la constitució vàlida de l’òrgan, el president obre la sessió, procedint a la deliberació sobre els assumptes inclosos en l’ordre del dia.
 
	A) PART RESOLUTIVA 


 
	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta JGL/2019/38 de la Junta de Govern Local de la sessió duta a terme el dia 11 de novembre de 2019, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


AFERS SOCIALS

	Expedient 1963/2019. Creu Roja El Solsonès – El Gran Recapte d'Aliments

	Favorable
	Tipus de votació: unanimitat

	Vista la sol·licitud presentada i subscrita pel president de Creu Roja El Solsonès, col·laboradors amb El Gran Recapte d’Aliments que es durà a terme els dies 22 i 23 de novembre, en què demana un espai per poder emmagatzemar, de forma temporal, part dels aliments recollits durant la Campanya;
A proposta de l’alcalde i del regidor delegat d'Esports,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el passadís d’entrada a les piscines municipals, com a màxim fins el 29 de febrer de 2020, per poder emmagatzemar els aliments.


CONVENIS
	Expedient 66/2019. Modificació del conveni de col·laboració per a implantar una colònia controlada de gats al solar situat al C/ Anoia, 6

	Favorable
	Tipus de votació: unanimitat

	Vist que per acord de la Junta de Govern Local de data 1 d’abril de 2019 es va aprovar el conveni de col·laboració entre l’Ajuntament de Solsona i els propietaris del solar situat al carrer de l'Anoia, 6 de Solsona, per a implantar una colònia controlada de gats a l’esmentat solar;
Vist que en data 3 d’abril de 2019 es formalitzà el conveni de col·laboració esmentat;
Vist que en data 13 de novembre de 2019, l’antic propietari del solar situat al carrer de l'Anoia, 6, i la nova propietària del solar situat al carrer de l'Anoia, 6, presentaren sol·licitud a l’Ajuntament de Solsona mitjançant registre d’entrada núm. 3345, en el que exposen què: «En referència al conveni signat el dia 3 d'abril de 2019 sobre l’ocupació d’una colònia de gats, informem que hi ha hagut un canvi de propietat segons ja hem informat a aquest ajuntament mitjançant escriptures», pel què demanen «canvi de titulars. També volen informar que en data 4 d’abril de 2020 es denuncia la vigència d’aquest contracte indemnitzant la part que correspongui»;
Vista l’escriptura de compravenda amb núm. de protocol 965, de 26 de setembre de 2019, davant la notaria de Solsona, Roser Berenguer i Sabaté, els que actuen com a part venedora i els que actuen com a part compradora, de la finca urbana: «solar número sis del carrer de l’Anoia, de la urbanització La Cabana del Geli, a Solsona, procedent de l’antiga parcel·la 8 de l’illa A, a la qual li corresponien els números sis i vuit del citat carrer, que amida quatre-cents noranta-cinc metres quadrats. Inscrita al Registre de la Propietat de Solsona, al volum 763, llibre 142 de Solsona, foli 58, finca 8996 i amb referència cadastral núm. 7511719CG7571S0000PK»;
Vist que en la clàusula cinquena, sisena, setena i vuitena del conveni de col·laboració entre l’Ajuntament de Solsona i els antics propietaris hi consta el següent:
«5. Com a contraprestació a l’autorització d’ús, i per garantir la seguretat dels responsables d’ADAS que hi accedeixin, l’Ajuntament durà a terme les actuacions necessàries per facilitar l’accés i evitar els despreniments de terres que, especialment en cas de pluja, es produeixen cap al carrer de l’Anoia. L’import d’aquesta actuació està pressupostat en 2.976,00 € (IVA inclòs).
6. La vigència d’aquest conveni es preveu per quatre anys a partir de la data de la seva signatura. Es podrà renovar per anualitats sempre que hi hagi un acord exprés de les parts.
7. En el cas que el conveni es resolgui abans del termini previst al punt anterior per voluntat dels propietaris, aquests hauran de retornar a l’Ajuntament la inversió prevista a l’acord cinquè, d’acord amb la previsió d’amortització següent:
- si la resolució es fa durant el primer any de vigència del conveni, ho retornarà en la seva totalitat (2.976,00 €)
- si es fa durant el segon any de vigència del conveni, en retornarà un 75% (2.232,00 €)
- si es fa durant el tercer any de vigència del conveni, en retornarà un 50% (1.488,00 €).
- si es fa durant el quart any de vigència del conveni, en retornarà un 25% (743,75 €).
8. Una vegada vençut aquest conveni, ja sigui per venciment del termini, ja sigui per qualsevol altra causa, l’Ajuntament retirarà els elements i estris de la colònia que hi hagi instal·lats a la finca en un termini màxim de dos mesos.»
Vist l’exposat, i d’acord amb la voluntat expressada per la nova propietària, en la sol·licitud presentada en data 13 de novembre de 2019, amb núm. de registre d’entrada 3345;
A proposta del regidor delegat de Medi ambient,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
Primer. Rescindir el conveni de col·laboració entre l'Ajuntament de Solsona i els antics propietaris, per la implantació d’una colònia controlada de gats al solar situat al carrer de l’Anoia, 6 de Solsona, atès que tal com han comunicat, i del que es desprèn a l’escriptura de compravenda protocol núm. 965 de 26 de setembre de 2019, l’esmentat solar ja no és de la seva propietat.
Segon. Aprovar el conveni de col·laboració entre l’Ajuntament de Solsona i la nova propietat del solar situat al carrer de l'Anoia, 6 de Solsona, per implantar una colònia controlada de gats a l'esmentat solar i que es transcriu tot seguit:
«Conveni de col·laboració entre l'Ajuntament de Solsona i la nova propietat
Solsona, __ de __________ de 2019
Reunits
D’una banda, David Rodríguez i González, alcalde de l’Ajuntament de Solsona, actuant en el seu nom i representació, amb domicili al carrer del Castell, 20 de la ciutat de Solsona i amb CIF núm. P2525700G.
I, de l’altra, la nova propietat,

Exposen
I. Que, d’acord amb l’art. 16.1 del Decret legislatiu 2/2008, de 15 d’abril, pel qual s’aprova el Text refós de la Llei de protecció dels animals, correspon als ajuntaments recollir i controlar els animals abandonats, perduts o ensalvatgits i controlar els animals salvatges urbans.
II. Que, darrerament, s’ha detectat una problemàtica creixent en allò que fa referència als gats de carrer, motiu pel qual l’Ajuntament de Solsona (en endavant, l’Ajuntament) ha començat a implantar colònies controlades de gats de carrer com una forma de buscar un equilibri de relació entre les persones i els animals. Les colònies de gats controlades, a banda de solucionar els possibles problemes de salubritat pública associats a la superpoblació, permeten gaudir dels beneficis, a nivell de socialització i convivència, d’una adequada integració d’aquests animals a la realitat urbana.
III. Aquestes colònies seran gestionades pels responsables de l’Associació en Defensa dels Animals de Solsona (en endavant, l’ADAS), en virtut del conveni prèviament signat entre ambdues parts.
IV. Que un dels indrets del nucli urbà de Solsona on s’ha palesat amb més intensitat aquesta problemàtica és el barri de la Cabana d’en Geli.
V. Per fer front al problema exposat al punt anterior l’Ajuntament implantà una colònia controlada de gats de carrer al barri esmentat; per ser un espai idoni i de fàcil accés.
VI. Que la nova propietat del terreny situat al núm. 6 del carrer de l’Anoia (referència cadastral núm. 751171719CG7571S0000PK) d’acord amb l’escriptura de compravenda efectuada amb els antics propietaris, amb els què l’Ajuntament té subscrit un conveni de col·laboració per la instal·lació d’una colònia controlada de gats a l’esmentat terreny, conveni signat a data 3 d’abril de 2019, la durada del qual es va pactar per un termini de quatre anys, amb facultat de resolució anticipada per part dels propietaris del terreny previ pagament d’una determinada quantitat a la corporació.
VII. Que, per tal de donar compliment a tot allò que es preveu al protocol esmentat al punt anterior, l’Ajuntament i la nova propietat signen aquest conveni de col·laboració, que es regirà pels següents
Acords
1. La nova propietat autoritza l’Ajuntament a continuar amb la implantació de la colònia controlada de gats al solar de la seva propietat situat al núm. 6 del carrer de l’Anoia; d’acord amb el conveni de col·laboració iniciat amb els anteriors propietaris del solar, signat a data 3 d’abril de 2019.
2. L’Ajuntament, a través de l’ADAS, gestionarà aquesta colònia. Seran a càrrec de l’Ajuntament les despeses de la implantació, el manteniment de l’entorn i l’accés de la colònia, l’alimentació dels gats de la colònia i l’esterilització dels animals.
3. L’Ajuntament assumeix la responsabilitat, davant la nova propietat, de les actuacions que els membres d’ADAS facin al solar.
5. Com a contraprestació a l’autorització d’ús, i per garantir la seguretat dels responsables d’ADAS que hi accedeixin, l’Ajuntament va dur a terme les actuacions necessàries per facilitar l’accés i evitar els despreniments de terres que, especialment en cas de pluja, es produeixen cap al carrer de l’Anoia. L’import d’aquesta actuació va ser de 2.976,00 € (IVA inclòs).
6. La vigència d’aquest conveni es preveu fins a 3 d’abril de 2020, data en què finalitza el primer any de vigència del conveni signat a data 3 d’abril de 2019.
7. Atès que el conveni es resolt abans del termini previst inicialment per voluntat dels propietaris, aquests hauran de retornar a l’Ajuntament la inversió prevista a l’acord cinquè, del conveni original signat en data 3 d’abril de 2019, d’acord amb la previsió d’amortització següent:
- si es fa durant el segon any de vigència del conveni, en retornarà un 75% (2.232,00 €)
8. Una vegada vençut aquest conveni, ja sigui per venciment del termini, ja sigui per qualsevol altra causa, l’Ajuntament retirarà els elements i estris de la colònia que hi hagi instal·lats a la finca en un termini màxim de dos mesos.
9. En el cas que la nova propietat vulgui recuperar el ple ús del seu terreny abans del venciment previs, ho comunicaran a l’Ajuntament amb un mínim de dos mesos d’antelació, per tal que sigui possible trobar un lloc alternatiu.
I, perquè així consti, les parts signen el present conveni per duplicat i a un sol efecte en la data i lloc indicats a l’encapçalament.»
Tercer. Aprovar el contingut d'aquest conveni i autoritzar l’alcalde per signar-lo.


CULTURA
	Expedient 1951/2019. Solsonès Obert al Món – utilització material

	Favorable
	Tipus de votació: unanimitat

	Vista la sol·licitud presentada i subscrita per la representant de Solsonès Obert al Món, en què demana poder utilitzar quatre plafons metàl·lics del 2 al 8 de desembre, al passadís del Casal de Cultura i Joventut, per dur a terme una exposició conjuntament amb l'Amisol;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita.


 
	Expedient 1953/2019. Amisol – utilització espai públic

	Favorable
	Tipus de votació: unanimitat

	Vista la sol·licitud presentada i subscrita per la gerent de l'Associació Amisol, amb NIF núm. G25021338, en què demana permís per ocupar l'espai del monument de la plaça del Camp per poder muntar un arbre de Nadal de palets durant la setmana del 9 de desembre; també demana la col·laboració de la brigada municipal per a poder realitzar el muntatge d'aquest arbre;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita.


 
	Expedient 1957/2019. Amisol – cantada de nadales, 17 de desembre

	Favorable
	Tipus de votació: unanimitat

	Vista la sol·licitud presentada i subscrita per la gerent de l'Associació Amisol, amb NIF núm. G25021338, en què demana permís per poder utilitzar el tió que té l'Ajuntament així com diverses tanques el dia 17 de desembre, a la plaça del Camp, per poder dur a terme una cantada de nadales inclusiva amb l'alumnat de les escoles de Solsona;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita.


	Expedient 1984/2019. Casal Popular La Fura – utilització material

	Favorable
	Tipus de votació: unanimitat

	Vista la sol·licitud presentada i subscrita pel Casal Popular La Fura, amb NIF núm. G25599721, en què demana poder utilitzar 40 cadires i 10 taules el dia 23 de novembre, a partir de les 16.00 hores, al vestíbul de la Sala Polivalent, per dur a terme una activitat programada dins el Cicle de Cultura en Nom de Dona;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita.


DESENVOLUPANT LOCAL
	Expedient 1959/2019. Veïns del carrer de Sant Llorenç – instal·lació llums de Nadal

	Favorable
	Tipus de votació: unanimitat

	Vista la sol·licitud presentada i subscrita pel representant dels veïns del carrer de Sant Llorenç, en el tram comprès entre el número 13 i el número 54, en què demana permís per instal·lar uns ornaments lluminosos al carrer esmentat durant les festes de Nadal i que l'Ajuntament de Solsona es faci càrrec de l'energia elèctrica que consumeixin aquests aparells;
A proposta del regidor delegat de Desenvolupament local,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita, des del dia 5 de desembre de 2019 fins al dia 6 de gener de 2020, condicionat al fet que les obres d'instal·lació dels ornaments lluminosos les duguin a terme professionals que se'n facin responsables. No s’autoritzarà la connexió a l’enllumenat públic fins que s’aporti a l’Ajuntament el certificat d’instal·lació elèctrica corresponent a l’abonat i que es compleixin estrictament els horaris d'obertura i tancament dels llums que ha fixat l'Ajuntament i que són els següents:
- laborables, festius, dissabtes i vigílies de festa de 17.30 a 21.30 hores
- vigília de Nadal, Cap d'Any i Reis de 17.30 a 01.30 hores.


ESPORTS
	Expedient 1726/2019. Subvencions entitats esportives 2019 – esport base

	Favorable
	Tipus de votació: unanimitat

	Vista la documentació que han presentat les entitats esportives amb seu a Solsona i que promouen l’esport base federat;
A proposta del regidor delegat d'Esports,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Atorgar a cadascuna de les entitats esportives de Solsona les subvencions de l’exercici 2019 que tot seguit es detallen per haver contribuït a la promoció de l’esport base:
- Club d’Esquí Solsona................2.239,88 €
- Futbol Base Solsona Arrels.......5.189,96 €
- Solsona Pati Club......................1.267,63 €
- Club Bàsquet Solsona...............3.183,09 €
- Club Patinatge Solsonès...........1.386,85 €
- Futbol Sala Solsona..................1.732,59 €.
2. Notificar aquest acord a cadascuna de les entitats.


	Expedient 1726/2019. Subvencions entitats esportives 2019 – activitats esportives

	

	Favorable
	Tipus de votació: unanimitat

	Vista la documentació que han presentat les entitats esportives amb seu a Solsona per dur a terme diferents activitats esportives durant l’any 2019;
A proposta del regidor delegat d'Esports,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Atorgar a cadascuna de les entitats esportives de Solsona les subvencions de l’exercici 2018, que tot seguit es detallen, per haver sol·licitat ajuts ordinaris a la línia d’esports:
- Consell Esportiu del Solsonès (Campanya d’esquí 2019): 1.750,00 €
- Club Tir Solsonès (Tirada al Plat General Festa Major de Solsona 2019): 250,00 €
- Club Futbol Solsona (Celebració 90è aniversari): 500,00 €
- Club Futbol Solsona (Temporada 2018/19): 500,00 €
- Associació Circ del Solsonès (Temporada 2018/19): 600,00 €
- Centre Excursionista del Solsonès (26na Caminada Popular de Solsona): 250,00 €
- Centre Excursionista del Solsonès (Cursa Passos de Gegant 2019): 250,00 €
- Club Fondistes del Solsonès (10na Cursa Corriol): 300,00 €
- Club Bitlles Solsona (Temporada 2018/19): 200,00 €
- Club Bàsquet Solsona (Activitats esportives extraordinàries Temporada 2018/19): 400,00 €.
2. Notificar aquest acord a cadascuna de les entitats.


GOVERNACIÓ
 
	Expedient 1935/2019. Òmnium Solsonès – ocupació espai públic

	Favorable
	Tipus de votació: unanimitat

	Vista la sol·licitud presentada i subscrita per la secretària d'Òmnium Solsonès, en què demana autorització per col·locar una taula sota els porxos de la plaça Major, al costat de la llibreria Verdaguer, el dia 15 de novembre, de 12.00 a 14.00 hores, amb motiu de la campanya d'autoinculpacions que està tenint lloc a Catalunya, perquè la gent pugui omplir el document d'adhesió abans d'entrar al jutjat;
Vist l’informe 510/2019 emès per la Policia Local i a proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita, sempre que és faci sense entorpir la circulació de vehicles i vianants.


  

	Expedient 1993/2019. Ordenança reguladora de l’estacionament regulat de vehicles a la via pública – zona verda carrer de les Llices

	Favorable
	Tipus de votació: unanimitat

	El Ple de l’Ajuntament de Solsona, en la sessió ordinària duta a terme el dia 30 de setembre de 2016, aprovà la modificació de l’Ordenança reguladora de l’estacionament regulat de vehicles a la via pública.
L’art. 4 d’aquesta ordenança relaciona les zones a les quals es circumscriu el seu àmbit d’aplicació, tant pel que fa a la zona blava com a la zona verda. El mateix precepte estableix també que “la relació de vies urbanes amb limitació horària d’estacionament de vehicles podrà ser modificada ja sigui per ampliació i/o reducció, mitjançant un acord exprés de la Junta de Govern Local, sense que suposi haver de tramitar una modificació d’ordenança”.
Atès que s’ha cregut convenient ampliar la zona verda, afegint-hi el carrer de les Llices;
A proposta de l’alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda afegir a la zona verda el carrer de les Llices.


 

PARTICIPACIÓ
	Expedient 2000/2019. Pressupost participatiu de l'Ajuntament de Solsona 2020-2021 

	Favorable
	Tipus de votació: unanimitat

	Joan Parcerisa, regidor delegat de Transparència i Participació, dona compte del sorteig que s'ha dut a terme el dia 18 de novembre de 2019, per a escollir les persones que formaran part de l'equip de treball i que representaran la societat solsonina en el pressupost participatiu de l'Ajuntament de Solsona que abraçarà dues anualitats 2020 i 2021, amb una reserva d'assignació total de 100.000,00 € del capítol d'inversions. Les sessions participatives es duran a terme entre els mesos de desembre de 2019 a març de 2020. 


PERSONAL
	Expedient 1669/2019. Convocatòria C06/2019 – Arqueòleg/òloga

	Favorable
	Tipus de votació: unanimitat

	Vist que la Junta de Govern Local, en la sessió duta a terme el dia 21 d'octubre de 2019, aprovà les bases i obrir la convocatòria per cobrir una plaça d’arqueòleg/òloga, personal laboral fix a temps parcial (20% de la jornada);
Vist que s'ha observat un error en la puntuació dels mèrits al·legats i acreditats documentalment pels aspirants dins el període de presentació de sol·licituds, punt 6.3. Fase concurs, apartat A. Treball desenvolupat,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda modificar el punt 6.3. Fase concurs, apartat A, Treball desenvolupat, de tal manera que on diu:
"6.3 Fase concurs. (màxim 35 punts)
El tribunal valorarà els mèrits al·legats i acreditats documentalment pels aspirants dins el període de presentació de sol·licituds, d'acord amb el barem següent:
A. Treball desenvolupat. La puntuació màxima assolible per treball desenvolupat serà de 20 punts.
A.1 .Per la capacitat i experiència acreditada en la realització de treballs d’arqueologia a l’administració local, a raó de 0,10 punts per treball o tasca realitzada, fins a un màxim de 10 punts.
A.2. Per la capacitat i experiència acreditada en la realització de treballs d’arqueologia en altres administracions públiques, a raó de 0,07 punts per treball o tasca realitzada, fins a un màxim de 6 punts.
A.3. Per la capacitat i experiència acreditada en la realització de treballs d’arqueologia en el sector privat, a raó de 0,05 punts per treball o tasca realitzada, fins a un màxim de 4 punts."
Ha de dir:
"6.3 Fase concurs. (màxim 35 punts)
El tribunal valorarà els mèrits al·legats i acreditats documentalment pels aspirants dins el període de presentació de sol·licituds, d'acord amb el barem següent:
A. Treball desenvolupat. La puntuació màxima assolible per treball desenvolupat serà de 20 punts.
A.1. Per la capacitat i experiència acreditada en la realització de treballs d’arqueologia a l’administració local, a raó d'1 punt per treball o tasca realitzada, fins a un màxim de 10 punts.
A.2. Per la capacitat i experiència acreditada en la realització de treballs d’arqueologia en altres administracions públiques, a raó de 0,7 punts per treball o tasca realitzada, fins a un màxim de 6 punts.
A.3. Per la capacitat i experiència acreditada en la realització de treballs d’arqueologia en el sector privat, a raó de 0,5 punts per treball o tasca realitzada, fins a un màxim de 4 punts."


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

